  Майя Бывальцева «Земский доктор» но «Земский фельдшер» программаосъя 2021-тӥ арын 10 толэзь ӵоже Удмуртиысь гурт ёросъёсы 44 эмчиос но 17 шор ёзо эм ужасьёс вуизы. Ар пумозь эшшо 20 эмчиосты но 19 шор ёзо эм ужасьёсты кыскыны чакламын. Со сярысь элькун тӧролэн но кивалтэтлэн пресс-службазы ивортӥз. Пусъём, 2021-тӥ арысен программае гуртысь фельдшер-акушер пунктъёсы ужаны лыктӥсь акушеркаос но эмсузэръёс пыриськыны быгато. Азьвыл тыронъёс фельдшеръёслы гинэ чакламын вал. Эмчиос 1 миллион манет басьто, фельдшеръёс - 500 сюрс манет (улон инты туж кыдёкын яке отчы шуген шедьыны луэ ке, тыронъёс 1,5 миллион но 750 сюрс манет луыны быгато). «Земский доктор» программа Удмуртиын 2012-тӥ арысен ужа, «Земский фельдшер» - 2018-тӥ арысен. Со дырысен ёрос эмъяськонниосы 600-лэсь трос адями ужаны лыктӥз. Со сяна, Удмуртиын тужгес кулэ инытужъёсы мукет улосвылъёсысь лыктэм эмчиослы элькун коньдэтысь тыронъёс чакламын. 2021-тӥ арын 500 сюрс манетэн 17 эмчиос но 300 сюрс манетэн кык эмсузэръёс басьтӥзы. Ар пумозь эшшо 17 эмчиосты но 8 шор ёзо эм ужасьёсты кутыны малпало.  Тегъёс: Тазалык Ижкар Удмуртия Земскийдоктор фельдшер гуртэмчиос эмчиос  